
Esselamu alejkum. Imam problem kako da se postavim u odnosu na svoju bližu rodbinu. Naime, ja sam pre dugog niza godina primila ***[islam](https://pitajucene.com/search/islam/questions/ "Pretraži pitanja o Islamu")***, pokrivena sam, imam muža muslimana i porodicu elhamdullilah.  

Moji roditelji i ostala ***[rodbina](https://pitajucene.com/search/rodbina/questions/ "Pretraži pitanja o rodbini")*** su hrisćani. Svi naravno mrze moj prelazak na islam i dan danas, ali je sve svedeno u neku relativnu normalu po tom pitanju. Pazimo o čemu pričamo, ne namećemo jedni drugima mišljenja … Međ utim sestrin sin , je homosekualac, to je moja sumnja nekih 99,99 %, a čula sam i komentare ostalih po tom pitanju. Ne žzelim da se sa njom i drugima zameram, rodbina mi je to, ali ne želim na prvom mestu da ugrozim svoju veru. Kako da se postavim, nije lako. Maximalno se trudim da ga izbegavam, ali ni to nije lako. Da li moram zauzeti oštriji stav ili…. Molim vas pojasnite mi malo kakav bi trebao biti moj odnos sa aspekta islama. Da vas Allah obilato nagradi. Hvala.


* 
* 
* 
* 
* 
* 
* 

 
STAV PREMA ROĐAKU HOMOSEKSUALCU

Alejkumusselam. Sa aspekta Islama svi kjafiri su u osnovi na istom nivou jer je njihov najveći grijeh sam ***[kufr](https://pitajucene.com/search/kufr/questions/ "Pretraži pitanja o kufru")***, tj. nevjerovanje u ono sa čime je došao Muhammed, sallallahu alejhi ve sellem, Allahov zadnji ***[poslanik](https://pitajucene.com/search/poslanik/questions/ "Pretraži pitanja o poslanicima")*** na Zemlji. Zato se kaže nema grijeha poslije kufra, tj. svaki drugi grijeh nakon kufra je manji od kufra. Samo je razlika između kjafira u odnosu prema Allahu u tome što neki od njih čine više djela koja su po Islamu zabranjena u odnosu na druge. Takođe, razlika među kjafirima u smislu ophođenja prema muslimanima je da neki od njih iskazuju otvoreno neprijateljstvo, mržnju, nepoštovanje pa čak i borbu protiv Islama i muslimana, dok drugi žive u prijateljskim odnosima sa muslimanima, poštuju ih i uvažavaju, dok su neki treći između ovog dvoga.  

Zbog toga, nema velike razlike između kjafira homoseksualca, kjafira zinalučara, kjafira sihirbaza, kjafirkinje lezbejke, kjafirkinje prostitutke, kjafira ubice, kjafira kradljivca i slično u smislu da svi oni čine, osim toga što su kjafiri, velike grijehe po Islamu i da bi svi oni da su muslimani a rade ove grijehe zaslužili šerijatsku kaznu ubistva, bičevanja i slično. Ali sama činjenica da su kjafiri stavlja ih na isti nivo u pogledu ophođenja muslimana prema njima. Jer zašto bi kjafir homoseksualac zaslužio žešći i gori odnos muslimana prema njemu u odnosu na kjafira kradljivca, zinalučara, sihirbaza, ubicu i tako dalje.  

Ako bi se neko zapitao zašto je to tako odgovor bi bio: da je najveći grijeh kod kjafira njegovo nevjerovanje u Allaha i poslanstvo Muhammeda, sallallahu alejhi ve sellem, ili ako je pripadnik neke nebeske vjere (kršćanstva i židovstva) a čini ***[širk](https://pitajucene.com/search/%C5%A1irk/questions/ "Pretraži pitanja o širku")*** to je najveći grijeh koji on čini. Sa druge strane kada muslimani pozivaju kjafire u ***[Islam](https://pitajucene.com/search/islam/questions/ "Pretraži pitanja o Islamu")*** prvo u što ih pozivaju nije ostavljanje krađe, alkohola, zinaluka i ostalog, nego ih pozivaju u ostavljanje kufra i širka koji je kod njih, a da ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u Allaha i da slijede ono sa čime je došao Poslanik, sallallahu alejhi ve sellem. A dokaz za ovo je ***[hadis](https://pitajucene.com/search/Hadis/questions/ "Pretraži pitanja o hadisima")*** mutefekun alejhi u kojem je došlo da je Poslanik, sallallahu alejhi ve sellem, kada poslao Mu’aza ibn Džebela, radijallahu anhu, u Jemen kao namjesnika rekao sljedeće: “Ti ćeš doći ljudima koji su od Ehli kitaba, pa neka bude prvo u šta ćeš ih pozivati ***[šehadet](https://pitajucene.com/search/%C5%A1ehadet/questions/ "Pretraži pitanja o šehadetu")*** en la ilahe illellah ve ene muhameden resulullah (a u rivajetu: da ispoljavaju Allahu ***[tevhid](https://pitajucene.com/search/tevhid/questions/ "Pretraži pitanja o tevhidu")*** – monoteizam), pa ako ti oni u tome budu pokorni pozovi ih da klanjaju pet namaza u toku dana i noći, pa ako te i u tome poslušaju pozovi ih da daju ***[zekat](https://pitajucene.com/search/zekat/questions/ "Pretraži pitanja o zekatu")*** na njihov ***[imetak](https://pitajucene.com/search/imetak/questions/ "Pretraži pitanja o imetku")*** koji se uzima od bogatih a daje siromašnim…”. Prema tome, nema sumnje da je kod ovih ljudi bio prisutan zinaluk, krađa, ubistvo i slično ali Poslanik, sallallahu alejhi ve sellem, naređuje i poučava nas prioritetima u koje se pozivaju kjafiri.  

Prema tome, tvoj stav prema tvom sestriću homoseksualcu sa stanovišta Islama nije ispravan jer grijeh homoseksualizma, a koji je bez sumnje veliki grijeh, izopačenost i nastranost sa stanovišta Islama, a koji je prisutan kod njega nije ništa veći od nekih drugih grijeha koje rade ostala tvoja ***[rodbina](https://pitajucene.com/search/rodbina/questions/ "Pretraži pitanja o rodbini")*** a koju ne izbjegavaš i ne zauzimaš prema njima oštar stav zbog tih grijeha, a njihov najveći zajednički grijeh je ustvari kufr ili širk. Prvo što trebaš da liječiš kod njih je nevjerstvo i širk, jer svi drugi grijesi u odnosu na ovo dvoje su drugorazredni. Znači, ne trebaš ga izbjegavati i zauzimati oštriji stav prema njemu, nego ga na lijep način pozivati u Islam i objasniti mu pogled Islama na život, svijet, smrt i ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan, a nema smetnje i da mu spomeneš stav Islama prema tom problemu u koji je on upao. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


